CELEX: 32020D1537
Language: hu
Date: 2020-10-22 00:00:00
Title: A Tanács (KKBP) 2020/1537 határozata (2020. október 22.) az Uniót vagy annak tagállamait fenyegető kibertámadások elleni korlátozó intézkedésekről szóló (KKBP) 2019/797 határozat módosításáról

22.10.2020   
               
               
                  HU
               
               
                  Az Európai Unió Hivatalos Lapja
               
               
                  LI 351/5
               
            
         A TANÁCS (KKBP) 2020/1537 HATÁROZATA
         (2020. október 22.)
         az Uniót vagy annak tagállamait fenyegető kibertámadások elleni korlátozó intézkedésekről szóló (KKBP) 2019/797 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. május 17-én elfogadta a (KKBP) 2019/797 határozatot (1).
                  
               
                     (2)
                  
                  
                     Az Unióra vagy annak tagállamaira nézve külső fenyegetést jelentő, jelentős hatású kibertámadások elleni célzott korlátozó intézkedések a rosszhiszemű kibertevékenységekkel szembeni közös uniós diplomáciai intézkedések keretébe (kiberdiplomáciai eszköztár) tartozó intézkedések részét képezik, és az ilyen tevékenységek megakadályozásának és azok elhárításának kulcsfontosságú eszközéül szolgálnak.
                  
               
                     (3)
                  
                  
                     A kibertérben folyamatban lévő és egyre fokozódó, rosszhiszemű magatartások megelőzése, visszaszorítása, megakadályozása és elhárítása érdekében két természetes személyt és egy szervet fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a (KKBP) 2019/797 határozat mellékletében foglalt jegyzékébe. Az említett személyek és szerv felelősek az Unióra vagy tagállamaira nézve külső fenyegetést jelentő, jelentős hatást gyakorló kibertámadásokért, illetve részt vettek ilyen kibertámadásokban, különös tekintettel a német szövetségi parlament (Deutscher Bundestag) elleni kibertámadásra 2015 áprilisában és májusában.
                  
               
                     (4)
                  
                  
                     A (KKBP) 2019/797 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/797 határozat melléklete az e határozat mellékletével összhangban módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. október 22-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács (KKBP) 2019/797 határozata (2019. május 17.) az Uniót vagy annak tagállamait fenyegető kibertámadások elleni korlátozó intézkedésekről (HL L 129. I, 2019.5.17., 13. o.).
      
      
         
            MELLÉKLET
            A természetes és jogi személyeknek, valamint szervezeteknek vagy szerveknek a (KKBP) 2019/797 határozat mellékletében foglalt jegyzéke a következő bejegyzésekkel egészül ki:
            
                        A.
                     
                     
                        Természetes személyek
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                                 
                                    A jegyzékbe vétel időpontja
                                 
                              
                                    „7.
                                 
                                 
                                    Dmitry Sergeyevich BADIN
                                 
                                 
                                    Дмитрий Сергеевич Бадин
                                    Születési idő: 1990. november 15.
                                    Születési hely: Kursk, Russian SFSR (jelenleg: Russian Federation)
                                    Állampolgárság: orosz
                                    Nem: férfi
                                 
                                 
                                    Dmitry Badin részt vett a német szövetségi parlament (Deutscher Bundestag) elleni, jelentős hatást gyakorló kibertámadásban.
                                    Az Oroszországi Föderáció fegyveres erői vezérkara Főigazgatóságának 85. Különleges Szolgálati Főközpontja (85th Main Centre of Special Services (GTsSS) of the Main Directorate of the General Staff of the Armed Forces of the Russian Federation (GU/GRU)) katonai hírszerző tisztjeként Dmitry Badin tagja volt annak az orosz katonai hírszerző tiszti csapatnak, amely 2015 áprilisában és májusában kibertámadást intézett a német szövetségi parlament (Deutscher Bundestag) ellen. A kibertámadás a parlament informatikai rendszere ellen irányult, és annak működését több napra megzavarta. Jelentős mennyiségű adatot tulajdonítottak el, és a támadás több képviselő, valamint Angela Merkel kancellár e-mail-fiókját is érintette.
                                 
                                 
                                    2020.10.22.
                                 
                              
                                    8.
                                 
                                 
                                    Igor Olegovich KOSTYUKOV
                                 
                                 
                                    Игорь Олегович Костюков
                                    Születési idő: 1961. február 21.
                                    Állampolgárság: orosz
                                    Nem: férfi
                                 
                                 
                                    Igor Kostyukov az Oroszországi Föderáció fegyveres erői vezérkara Főigazgatóságának (Main Directorate of the General Staff of the Armed Forces of the Russian Federation (GU/GRU)) jelenlegi vezetője, korábbi első helyettes vezetője. Parancsnoksága alá tartozik többek között a 85. Különleges Szolgálati Főközpont (85th Main Centre of Special Services (GTsSS)), más néven „26165-ös katonai egység” (egyéb használt elnevezések: „APT28”, „Fancy Bear”, „Sofacy Group”, „Pawn Storm” és „Strontium”).
                                    Igor Kostyukov e minőségében felelős a GTsSS által végrehajtott kibertámadásokért, köztük azokért, amelyek az Unióra vagy tagállamaira nézve külső fenyegetést jelentő, jelentős hatásúak voltak.
                                    Konkrétan, a 85. Különleges Szolgálati Főközpont katonai hírszerző tisztjei részt vettek a 2015 áprilisában és májusában a német szövetségi parlament (Deutscher Bundestag) ellen intézett kibertámadásban, valamint 2018 áprilisában Hollandiában a Vegyifegyvertilalmi Szervezet (OPCW) wifi-hálózatába való betörésre irányuló kibertámadási kísérletben.
                                    A német szövetségi parlament elleni kibertámadás a parlament informatikai rendszere ellen irányult, és annak működését több napra megzavarta. Jelentős mennyiségű adatot tulajdonítottak el, és a támadás több képviselő, valamint Angela Merkel kancellár e-mail-fiókját is érintette.
                                 
                                 
                                    2020.10.22.”
                                 
                              
                  
                        B.
                     
                     
                        Jogi személyek, szervezetek vagy szervek
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                                 
                                    A jegyzékbe vétel időpontja
                                 
                              
                                    „4.
                                 
                                 
                                    Az Oroszországi Föderáció fegyveres erői vezérkara Főigazgatóságának 85. Különleges Szolgálati Főközpontja (85th Main Centre of Special Services (GTsSS) of the Main Directorate of the General Staff of the Armed Forces of the Russian Federation (GU/GRU))
                                 
                                 
                                    Cím: Komsomol’skiy Prospekt, 20, Moscow, 119146, Russian Federation
                                 
                                 
                                    Az Oroszországi Föderáció fegyveres erői vezérkara Főigazgatóságának 85. Különleges Szolgálati Főközpontja (85th Main Centre of Special Services (GTsSS) of the Main Directorate of the General Staff of the Armed Forces of the Russian Federation (GU/GRU)), más néven „26165-ös katonai egység” (egyéb használt elnevezések: „APT28”, „Fancy Bear”, „Sofacy Group”, „Pawn Storm” és „Strontium”) felelős olyan kibertámadásokért, amelyek az Unióra vagy tagállamaira nézve külső fenyegetést jelentő, jelentős hatásúak voltak.
                                    Konkrétan, a GTsSS katonai hírszerző tisztjei részt vettek a 2015 áprilisában és májusában a német szövetségi parlament (Deutscher Bundestag) ellen intézett kibertámadásban, valamint 2018 áprilisában Hollandiában a Vegyifegyvertilalmi Szervezet (OPCW) wifi-hálózatába való betörésre irányuló kibertámadási kísérletben.
                                    A német szövetségi parlament elleni kibertámadás a parlament informatikai rendszere ellen irányult, és annak működését több napra megzavarta. Jelentős mennyiségű adatot tulajdonítottak el, és a támadás több képviselő, valamint Angela Merkel kancellár e-mail-fiókját is érintette.
                                 
                                 
                                    2020.10.22.”